Sunnah
Sunna Shi ne ɓangare mafi girma daga cikin ɓangarorin addinin Musulunci. Asalin sunan ya zo ne daga kalmar Sunnah, wato koyi da yin dukkan abun da Annabi Muhammad (S.A.W.) ya aikata, ko ya yi umarni da a aikata ko kuma aka aikata shi a gabansa amma baiyi hani akan abun da aka aikatan ba. Bambanci tsakanin aƙidun Sunnah da kuma na Shi'a ya samo asali ne tun daga taƙaddama a kan wanda ya cancanci ya jagoranci al'umar Musulmi bayan wafatin Annabi (S.A.W.) wato wanda ya cancanci ya yi Khalifanci. A ɓangaren fahimtar mabiya Sunnah sun ce, tunda yake Annabi (S.A.W) bai yi nuni ba da wani cewa shi za'a bi to sai suka yanke hukuncin a bai wa surukinsa wato Sayyadina Abubakar ya zamo Khalifa na farko.

Amma a ɓangaren Mabiya Shi'a kuwa sai suka ce ai a ranar Ghadir Khumm Annabi (s.a.w) ya sanar da cewa ba wanda zai gaje shi sai ɗan'uwansa kuma sirikinsa wato Sayyadina Ali  sun ce saboda shi jininsa ne kuma surukinsa wato mijin ƴarsa, Sayyida Fatima "Bint Nabiy". 

Tun daga nan ne rikicin ɓangaren Sunnah dana ɓangaren Shi'a ya samo asali.

A shekarar 2009 Musulmai mabiya Sunnah sun kai 87% zuwa 90%. Haka zalika Mabiya Ɓangaren Sunnah su ne ɓangare a Addini wanda suka fi ko wanne yawa a duniya bayan Katolika a addinin Kiristanci. Sanannu ne a sunan da suka yi fice da shi wato Ahlul Sunnah Wal Jama'a wato (al'umma mabiya sunnah).

Aƙidun mabiya Sunnah 
Ga jerin aƙidojin Sunnah kamar Haka:
 Izala 
 Darika 
 shi'a 
 Ikwan 
 Muslim brothers

Shika-shikan Musulunci a wajen mabiya Sunnah 

Shika-shikan Musulunci a wajen mabiya sunnah guda biyar ne sune.

Imani da Allah da Annabi Muhammada (S.A.W.)

Wato mutum ya furta kalmar SHahada kamar haka LA ILAHA ILALLAH MUHAMMAD RASULULLAH ma'ana mutum ya hakikance a ransa cewa BABU WANI ABIN BAUTAWA DA CANCANTA DA GASKIYA SAI ALLAH SANNAN ANNABI MUHAMMAD (S.A.W.) BAWAN ALLAH NE KUMA MANZON ALLAH NE.

Tsai Da Sallah

Yin salloli guda biyar a kowacce rana watau a kowane yini da dare.

Da Azumi Watan Ramadan

Sai yin azumin watan Ramadana  wato wata na tara a lissafin kalandar Musulunci.

Da Bada Zakka

Shi ne mutum ya cire wani adadi da shari'a ta faɗa na dukiyar sa wadda ta kai nisabi ya bayar da shi ga mabuƙata Zakka saboda Allah.

Aikin Hajji 

Idan Musulmi ya kasance yana da dukiyar da takai zai iya biyan ta wajen zuwa Saudiyyah kuma yana da ƙarfin lafiya to Hajji ta wajaba a kansa.

Shika-shikan imani a wajen mabiya Sunnah 

Shika-shikan Imani a aƙidar mabiya sunnah guda shida ne, gasu kamar haka.
Imani da Allah
Imani da Mala'iku
Imani da Litattafai Saukakku
Imani da Manzannin Allah
Imani da Ranar Kiyama(Ranar Sakamako). 
Imani da Kaddara(Mai dadi ko mara dadi).

Matsayin Hadisai a wajen mabiya Sunnah 

Sanannun litattafan Hadisannan guda shida wato Kutub al-Sittah sune litattan hadisan da mabiya sunnah suka yi imani da gaskiyar hadisan dake cikin su
Ga jerin su:
Sahih al-Bukhari na Muhammad al-Bukhari
Sahih Muslim na Mislim ibn al-Hajjaj
Sunan al-Sughra na Al-Nasa'i
Sunan Abu Dawud na Abu Dawood
Jami' at-Tirmidhi na Al-Tirmidhi
Sunan Ibn Majah na Ibn Majah

Amma ba iyakar wadannan kadai bane litattafan da mabiya sunnah suka amince da gaskiyar hadisan dake cikin su ba, akwai wadansu litattafan da dama wadanda suka hada da:

Musannaf na Abd al-Razzaq na ‘Abd ar-Razzaq as-San‘ani
Musnad na Ahmad ibn Hanbal
Mustadrak na Al Haakim
Muwatta na Imam Malik
Sahih Ibn Hibbaan
Sahih Ibn Khuzaymah of Ibn Khuzaymah
Sunan al-Darimi na Al-Darimi

Iyalan gidan Annabi (S.A.W.) a mahangar Sunnah 
Su ne DUKKAN DANGIN Manzon Allah (SAW) waɗanda sadaka ta haramta garesu, da kuma MATANSA da ZURIYYARSA. Allah ya yarda da su gaba ɗaya.
Sabanin AkidunShi'a ko Rafidanci Wadanda suke cewa Iyakacin Nana Fatima da Imamuna Aliyu da suran zurriyar su,sune kadai Iyalan gidan Manzon Allah (S.A.W.). Wannan gurguwar fahimta ce a mahangar Mabiya Sunnah.

Ahlus Sunnah sun yi ITTIFAQI akan WAJABCIN Son Ahlul Baiti, da kuma HARAMCIN Cutar dasu,ko Munana musu,da magana ko aiki.

Sahabbai a mahangar mabiya Sunnah 

Sahabbai Sune dukkan mutanen da suka ga Annabi (S.A.W.) sanna Kuma suka bayar da gaskiya da shi, a lokacin da yake da rai.
Waɗannan mutane suna da matsayi mai girma tare da samun girmamawa daga wajen mabiya aƙidar sunnah.

Mabiya Sunnah suna yin cikakkiyar soyayya da biyayya ga sahabbai ne sakamakon wadansu ayiyin Alkur'ani inda Allah da kansa yake yabon su,kamar haka:

Kuma magabatan farko na Muhajirai da Ansarai da waɗanda suka bi su da kyautatawa, Allah ya yarda da su kuma sun yarda da shi,kuma ya yi musu tattalin gidajen aljanna, qoramu suna gudana a qarqashinsu, suna madawwama a cikinsu har abada. Wancan ne rabo mai girma.

- Suratut Taubah: 100

A wannan aya mutane sun kasu kashi uku. Muhajirai da Ansarai da waɗanda suka bi su da kyautatawa ba da zagi ba.

Sai kuma aya ta gaba:

Muhammad manzon Allah ne. Kuma waɗanda da ke tare da shimasu tsanani ne a kan kafirai, masu rahama ne a tsakaninsu, ka na ganinsu suna masu ruku’i masu sujada, suna neman falala daga Ubangijinsu, da yardarsa. Alamarsu tana a cikin fuskokinsu, daga kufan sujuda. Wannan ita ce siffarsu a cikin Attaura. Kuma siffarsu a cikin Linjila ita ce, kamar tsiron shuka wanda ya fitar da reshensa, sa’an nan ya qarfafa shi, ya yi kauri, sa’an nan ya daidaita a kan qafafunsa, yana bayar da sha’awa ga masu shukar, domin (Allah) ya fusatar da kafirai game da su. Kuma Allah ya yi alqawali ga waxanda suka yi imani kuma suka aikata ayyukan qwarai daga cikinsu da gafara da lada mai girma

- Suratul Fathi, Aya ta 29

Sahabbai guda goma waɗanda aka yi masu albishir da shiga Aljannah tun suna a duniya.
Manzon Allah (S.A.W.) yana da Sahabbai 120,4000. Duk da cewa dukkan waɗannan Sahabbai 'yan Aljanna ne to amma akwai waɗanda aka yi musu bishara da Aljanna tun suna da rai.

Akwai guda goma wannan Manzon Allah (S.A.W.) ya fada a hadisi cewa an yi musu bishara da gidan Aljanna, wato ASHARATUL MUBASHSHIRUN. Wannan Sahabbai sune:
Abubakar Saddik (R.T.A.)
Umar Bin Khaddab (R.T.A.)
Usman Bin Affan (R.T.A.)
Aliyu Bin Abi Dalib (R.T.A.)
Dhalha Ibn Ubaidullah (R.T.A.)
Zubair Ibnul Awwam (R.T.A.)
Abdurrahman Bin Auf (R.T.A.)
Sa'ad Bin Wakkas (R.T.A.)
Sa'id Bin Zaid Bin Amr (R.T.A.)
Abu Ubaidah Bin Jarrah (R.T.A.)

Allah Madaukin Sarki ya bamu albarkacin wadandan bayi nasa. 

Musulunci.